Κείμενο+Δ+για+περίληψη

=//ΚΕΙΜΕΝΟ Δ ΓΙΑ ΠΕΡΙΛΗΨΗ// =

Παρακάτω δίνεται ένα κείμενο με θέμα "**//Συμπεράσματα ενσωμάτωσης διαδικτυακών ημερολογίων σε σχολικά σχέδια εργασίας ως προς την προοπτική δημιουργίας συνεργατικών κοινοτήτων μάθησης//**" των Κονετάς Δ., Γκίκας Α., Οικονομάκος Η., Βιβίτσου Μ., Μηνάογλου Ν., Λαμπροπούλου Ν. και Παπαδημητρίου Σ.

Σκοπός της άσκησης είναι να γραφτεί η περίληψη του κειμένου. Ο διαχωρισμός και η ανάθεση του κάθε κομματιού έχει γίνει στο εργαστήριο. Η περίληψη να γραφτεί κάτω από το κείμενο.

Η διαδικασία προσθήκης και επεξεργασίας κειμένου είναι εύκολη και πραγματοποιείται πατώντας το κουμπί edit.



=//ΕΙΣΑΓΩΓΗ – ΘΕΩΡΗΤΙΚΟ ΥΠΟΒΑΘΡΟ// =

Κατά το σχολικό έτος 2006-7 η συγγραφική ομάδα υλοποίησε τους δύο πρώτους κύκλους των διαδικτυακών μαθημάτων «Η Μέθοδος Σχεδίων Eργασίας και τα διαδικτυακά συνεργατικά εργαλεία» με χρήση της υπηρεσίας Ασύγχρονης Τηλεκπαίδευσης. Στη συγκεκριμένη εργασία αναλύονται μαθητικά διαδικτυακά διαδραστικά ημερολόγια που αναπτύχθηκαν στα πλαίσια της μεθόδου σχεδίων εργασίας τα οποία υλοποιήθηκαν ως απόρροια των διαδικτυακών μαθημάτων στο ΠΣΔ από τάξεις του Γενικού Λυκείου Προαστίου Καρδίτσας, του 4ου Ενιαίου Λυκείου Ιωαννίνων και του 4ου ΤΕΕ Ιωαννίνων. Η ανάπτυξη ποικιλίας διαδικτυακών συνεργατικών εργαλείων έχει με ταχύτατους ρυθμούς διευρύνει τις εναλλακτικές μεθόδους δημιουργίας και καθιέρωσης ηλεκτρονικών κοινοτήτων μάθησης. Ως εκ τούτου αποτελεί αντικείμενο αιχμής για την έρευνα και την μελέτη της απόδοσης του κάθε προτεινόμενου εργαλείου. Οι ρυθμοί αξιοποίησης των αντίστοιχων εργαλείων είναι ανάλογοι της διεύρυνσης της χρήσης του διαδικτύου παγκοσμίως.Οι τρέχουσες στατιστικές δείχνουν ότι έστω και καθυστερημένα το χάσμα τείνει να μειωθεί. Η χρήση των διαδικτυακών εργαλείων όμως δεν αποτελεί πανάκεια αν δεν συνδυαστεί με το κατάλληλο παιδαγωγικό σχεδιασμό. Σε προηγούμενες εργασίες έχει επισημανθεί η καταλληλότητα της Μ.Σ.Ε ως παιδαγωγικό πλαίσιο για την ανάπτυξη διαδικτυακών εφαρμογών σε σχολικό περιβάλλον ώστε να λειτουργήσουν ως καταλύτης για την επίτευξη των γνωστικών, συναισθηματικών, ψυχοκινητικών, κοινωνικών και ειδικών κατά περίπτωση. Η μέθοδος σχεδίων εργασίας διευκολύνει την συνεργατική προσέγγιση δημιουργώντας τις προϋποθέσεις για υιοθέτηση πρακτικών που υποστηρίζουν την ένταξη έμμεσων διδακτικών πρακτικών, εναλλακτικών και συμπληρωματικών, ως προς την παραδοσιακή μετωπική διδασκαλία. Η μέθοδος Project, αποτελεί μια αξιόλογη εναλλακτική διδακτική πρόταση και παράλληλα μια παιδαγωγική καινοτομία, καθώς τα σχέδια εργασίας παρέχουν γόνιμο έδαφος για την απόκτηση της γνώσης βιωματικά. Το Project, είναι ένα εγχείρημα που συσχετίζεται με τον προσδιορισμo και την επίτευξη συγκεκριμένων στόχων μέσω δυναμικά σχεδιασμένων δραστηριοτήτων.

Η επιλογή του ιστολογίου ως ασύγχρονου διαδικτυακού εργαλείου ανάμεσα στις εναλλακτικές επιλογές του ηλεκτρονικού ταχυδρομείου, των πινάκων ανακοινώσεων και των wikis προέκυψε εξαιτίας:

• της ανάγκης μελέτης των νέων αμφίδρομων πλέον καναλιών επικοινωνίας μεταξύ πληροφορίας και χρηστών που μπορούν να υλοποιηθούν με τα ιστολόγια έναντι του ηλεκτρονικού ταχυδρομείου και των ηλεκτρονικών ανακοινώσεων • της διαπιστωμένης τεχνικής δυσκολίας στην υλοποίηση wikis. • της ελλιπούς και με διφορούμενα αποτελέσματα μελέτης του ρόλου των ιστολογίων και γενικότερα των εργαλείων που εισαγάγει η νέα γενιά διαδικτύου στην Ελληνική ακαδημαϊκή κοινότητα. • της δυνατότητας συνέχισης της αγαστής συνεργασίας με το Πανελλήνιο Σχολικό Δίκτυο το οποίο σχεδιάζει την παροχή δυνατότητας υλοποίησης ιστολογίων για όλους τους χρήστες του.

Σημαντικά κριτήρια για την εν λόγω επιμέρους επιλογή αποτέλεσαν:

• Το αίσθημα ιδιοκτησίας που έχει καταγραφεί ανάμεσα σε μαθητές – συγγραφείς ιστολογίων το οποίο προωθεί σε μεγαλύτερο βαθμό την ενεργητική προσπάθεια σύνθεσης ή έστω εποικοδομητικής ουσιαστικής ανάδρασης έναντι των θεματικών περιοχών συζητήσεων. • Η δυνατότητα επιλογής από ποια θέματα και σε τι έκταση μπορεί ο κάθε χρήστης να ενημερώνεται. • Η αυξημένη δυνατότητα αρχειοθέτησης και κατηγοριοποίησης θεμάτων που έχει διαπιστωθεί ως πλεονέκτημα του ιστολογίου. • Τα αποτελέσματα της έρευνας Περσέας όπου επισημαίνεται ότι το 90% της επικοινωνίας μέσω ιστολογίων αναπτύσσεται στις ηλικίες 13 έως 29 ετών. • Η δυνατότητα συνδυασμού των ιστολογίων με παραδοτέα σχολικών προγραμμάτων. • Η διαπίστωση ότι οι μαθητές μας υστερούν στην γραπτή έκφραση σε σχέση με το απόφθεγμα που χαρακτηρίζει τα ιστολόγια ότι «Οι bloggers γράφουν γιατί δεν μπορούν να γράψουν» όπως χαρακτηριστικά αναφέρει ο Pilgrim στο "The Weblog Manifesto". • Η πρόκληση ότι σε έρευνες έχει επισημανθεί ότι οι ίδιοι οι εκπαιδευτές δύσκολα αποχωρίζονται την χρήση των θεματικών ασύγχρονων διαδικτυακών συζητήσεων προτάσσοντας την τεχνοφοβία ή έστω την φοβία της καινοτομίας ακόμα και αν αποτελεί καλύτερη παιδαγωγικά εφαρμογή.